[{"text_idx": "#000001", "text": "[S\u0302ERCO] La estraro de UEA sekvas la ekzemplon de pluraj s\u0302tatoj kaj uzas la kronvirusan krizon por alpreni plenpotencon en la asocio, komplete flankenmetante la demokratie elektitan komitaton. Responde al la decido, komitatanoj forte protestas pro la uzo de la formo \u201dkronviruso\u201d en la estrara dekreto."}, {"text_idx": "#000002", "text": "En sia lau\u0306vica videokonferenco la estraro de UEA faris plurajn eksterkutimajn decidojn, kiuj efektive komplete nuligas c\u0302iujn restojn de demokratio en la asocio, tute flankenmetante la elektitajn gvidorganojn kaj enkondukante dekretan regadon."}, {"text_idx": "#000003", "text": "La estrara dekreto, kiu estis sendita al la komata diskutejo, vekis nekutime akrajn reagojn. Aperis ec\u0302 tri protestaj mesag\u0302oj, kiuj trovis tute neakceptebla la nefundamentan uzon de la vorto \u201dkronviruso\u201d fare de la estraro. La tri indignaj komitatanoj tamen malkonsentis pri tio, kiun formon oni anstatau\u0306e uzu."}, {"text_idx": "#000005", "text": "Por kontribui al la tutmondaj fortostrec\u0302oj de la lukto kontrau\u0306 la kronviruso, la Estraro de UEA post konsultig\u0302o kun la Akademio de Esperanto formulis urg\u0302ajn rekomendojn kaj entreprenas decicajn pas\u0302ojn renkonte al la viruso."}, {"text_idx": "#000007", "text": "membroj de UEA estas petataj ne komuniki bus\u0302e kun pli ol unu alia persono;"}, {"text_idx": "#000008", "text": "lau\u0306 la principo de neceso kaj sufic\u0302o, oni uzu lau\u0306eble mallongajn frazojn por ellasi malpli da virusoj (\u201dNe pli ol unu verbo\u201d);"}, {"text_idx": "#000009", "text": "alligitaj membroj de UEA povas en la unua tempo de la pandemio tute ne uzi la akuzativon;"}, {"text_idx": "#000010", "text": "estas enkondukata specifa Esperanta saluto, sen fizika kontakto (du manoj super la kapo formas c\u0302apelon, je dumetra distanco de la alia salutanto);"}, {"text_idx": "#000013", "text": "Lau\u0306 informoj ricevitaj de Libera Folio, la nun diktatore reganta estraro intencas uzi sian novan potencon por fine kompletigi la delonge promesitan rekonstruon de la retejo de la asocio. La unua pas\u0302o en tiu direkto estos la kreo de estrara laborgrupo, kiu ellaboru strategian laborplanon por la kunordigo de la jam ekzistantaj 32 retejoj de UEA."}, {"text_idx": "#000014", "text": "Aldone la estraro intencas devontigi la komitatanojn en Nederlando kaj najbaraj landoj lau\u0306vice purigi la necesejojn en la Centra Oficejo, kies purigisto estis maldungita antau\u0306 pluraj monatoj. Striktigo de la higienaj kondic\u0302oj lau\u0306 la estraro estas nepraj\u0302o pro la nuna krizo. Pro la sama kialo c\u0302iuj vizitantoj al la Centra Oficejo ekde tuj estos direktataj al Samarkando."}, {"text_idx": "#000016", "text": "\u2013 La nuna fizika distanco helpas eviti certajn g\u0302isnunajn konfliktojn. Mi nun havas bonan esperon gardi senlezan hau\u0306ton post kunsidoj, kaj komencas malaperi la bluaj makuloj, deklaris estrarano kies nomo estas konata al Libera Folio, kaj al kelkaj UEA-membroj."}, {"text_idx": "#000018", "text": "En malofta samopinieco, proteste kontrau\u0306 la diktatora tendenco en UEA, Libera Folio decidis alig\u0302i al la Akto de la Esperanta Civito. Por eviti misidentigojn kun Literatura Foriro, g\u0302i alprenos de la 1-a de majo la jam bone konatan nomon Nord-Eu\u0306ropa Skandalgazeto."}, {"text_idx": "#000031", "text": "Oni sin foje demandas, kia mondo rezultos post la kronvirusa epidemio."}, {"text_idx": "#000033", "text": "Mi konfirmas: kiun ne trafas katastrofo, tiu havas emon ridi kaj dedic\u0302i abundan tempon (kaj humuran talenton) por moki trafitojn. Mi konfirmas: mi trovas tion misgusta (mi uzis tre mildan esprimon, ne menciis moralon). Nun ni NE estas en normala mondo kaj la \"lavangado da samaj novaj\u0302oj jam de semajnoj\" evidente ne trafis la gajajn ridemulojn de la redaktejo kaj tiujn kiuj kunridas au\u0306/kaj polekse aplau\u0306das al la ridoj; al tiu kiu ne konscias pri tio, bons\u0302ancon, ke li (ri?) neniam havu okazon konsciig\u0302i, ke la mondo s\u0302ang\u0302ig\u0302as kaj ke pasos longa tempo antau\u0306 ol c\u0302iuj sekvoj de la nuna situacio forgeseblos (se ec\u0302 entute Eu\u0306ropa Unio konscios, ke urg\u0302as konduti aliamaniere ol g\u0302is faras)."}, {"text_idx": "#000036", "text": "En la usonangla estas esprimo ke \"ridado estas la plej bona kuracilo\"."}, {"text_idx": "#000037", "text": "Unu grava flanko de la pandemonio estas zorge izolig\u0302i, ktp.\nAlia grava flanko estas k.e.p. multe teni la normalan vivon viva."}, {"text_idx": "#000038", "text": "Mi nenion legas en la s\u0302erca artikolo kiu mokas viktimojn de koronaviruso, au\u0306 malseriozigas la mondan situacion."}, {"text_idx": "#000043", "text": "\"lau\u0306 la principo de neceso kaj sufic\u0302o, oni uzu lau\u0306eble mallongajn frazojn por ellasi malpli da virusoj (\u201dNe pli ol unu verbo\u201d);"}, {"text_idx": "#000052", "text": "Jubileoj kaj memordatoj en februaro 2023Anna Lo\u0308wenstein: Niaj atingoj kaj malsukcesoj dum 2022UK-108: 772 alig\u0302intoj el 51 landoj"}]